stanford-oval/wikipedia huggingface dataset:
Poliittinen rikos

Poliittinen rikos on rikos, jossa laiminlyödään, rikotaan tai loukataan valtiota, sen hallitusta tai poliittista järjestelmää. Poliittisia rikoksia ovat esimerkiksi maanpetos, kansankiihotus ja terrorismi sekä monarkioissa majesteettirikos. Monissa valtioissa saatetaan määritellä poliittisiksi rikoksiksi ja kriminalisoida sellainen toiminta, joka toisissa valtioissa katsotaan kansalaisoikeuksien piiriin kuuluvaksi, kuten esimerkiksi niin sanottu toisinajattelu.
Pierfrancesco Majorino

| Pierfrancesco Majorino |
| --- | --- |
 Pierfrancesco Majorino vuonna 2012.
Euroopan parlamentin jäsen
 2.7.2019–4.4.2023  
Ryhmä:  S&D-ryhmä
Henkilötiedot
Syntynyt: 14. toukokuuta 1973 (ikä 51) Milano, Italia
Kansalaisuus:  italialainen
Tiedot
Puolue:  Demokraattinen puolue
Pierfrancesco Majorino (s. 14. toukokuuta 1973 Milano, Italia) on italialainen poliitikko. Majorino edustaa demokraattista puoluetta. Majorino on toiminut Euroopan parlamentin jäsenenä vuosina heinäkuusta 2019 huhtikuuhun 2023 saakka. Hän edusti Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Pierfrancesco Majorino Wikimedia Commonsissa
Pierfrancesco Majorino Euroopan parlamentin jäsenet. Euroopan parlamentti.
Pieni Vuorilampi (Viitasaari)

| Pieni Vuorilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°05′34″N, 26°02′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  puro Saarilampeen 
Järvinumero:  14.471.1.010
Mittaustietoja
Pinnankorkeus:  158,2 m  
Pituus:  240 m  
Leveys:  100 m  
Rantaviiva:  0,582 km  
Pinta-ala:  1,327 ha  
Saaria:  ei saaria 
 fiPieni Vuorilampi 
Pieni Vuorilampi  on Keski-Suomessa Viitasaarella  Hämälänkylän lähellä sijaitseva lampi.
Maantietoa

Lampi on 240 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kymöjärven–Kärnänjärven alueeseen (14.471) se kuuluu. Lammen vedenpinnan korkeus on 158,2 metriä mpy.
Phil Marsh

Phil Marsh (s. 11. marraskuuta 1986 St Helens, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja.
Manchester Unitedin akademian ja reservijoukkueen pelaaja Marsh teki debyyttinsä ykkösjoukkueessa liigacupin ottelussa Crewe Alexandraa vastaan, jossa hän oli aloituskokoonpanossa, mutta vaihdettiin Michael Barnesiin ensimmäisen puoliajan jälkeen.
Aiheesta muualla

Profiili Manchester Unitedin sivustolla (englanniksi)
Phil Masinga

| Henkilötiedot |
| --- | --- | --- | --- |
Koko nimi: Philemon Raul Masinga
Syntymäaika: 28. kesäkuuta 1969
Syntymäpaikka: Klerksdorp, Etelä-Afrikka
Kuolinaika: 13. tammikuuta 2019 (49 vuotta)
Kuolinpaikka: Johannesburg, Etelä-Afrikka
Pituus: 187 cm
Paino: 77 kg
Maajoukkue
| 1992–2001 |  Etelä-Afrikka | 58 | (18) |

Philemon Raul Masinga (28. kesäkuuta 1969 Klerksdorp, Etelä-Afrikka – 13. tammikuuta 2019 Johannesburg, Etelä-Afrikka) oli eteläafrikkalainen jalkapalloilija, joka työskenteli myös vähän aikaa valmentajana.
Elämänvaiheet

Masinga teki debyyttinsä Premier Soccer Leaguen Jomo Cosmos -joukkueessa vuonna 1990. Hän pelasi Etelä-Afrikan maajoukkueessa 1990-luvulla. Vuoden 1998 jalkapallon maailmanmestaruuskilpailujen karsinnoissa Masinga teki ratkaisuosuman Kongon joukkuetta vastaan, jonka johdosta Etelä-Afrikka nousi historian ensimmäisen kerran MM-lopputurnaukseen. Hän sairastui syöpään ja kuoli tammikuussa 2019.
Phil Mickelson

Phil Mickelson
Philip Alfred "Phil" Mickelson (s. 16. kesäkuuta 1970) on yhdysvaltalainen golfaaja, ammattilaisena vuodesta 1992. Hän syntyi San Diegossa, Kaliforniassa, ja opiskeli University of San Diego High Schoolista vuonna 1988 valmistuttuaan Arizona State Universityssa.
PGA Tour -uransa aikana Mickelson on voittanut kuusi major-mestaruutta: kolmesti The Masters Tournamentin (2004, 2006, 2010), kahdesti PGA Championshipin (2005, 2021) ja kerran Britannian avoimen golfturnauksen (2013). Yhdysvaltain avoimissa hän on sijoittunut kuusi kertaa toiseksi. Mickelson on vanhimpana major-turnauksen voittanut golfaaja; hän oli 50-vuotias voittaessaan PGA-mestaruuden vuonna 2021. Mickelson oli pitkään Tiger Woodsin jälkeen toisena maailman rankinglistalla.
Mickelson meni naimisiin puolisonsa Amyn kanssa 16. marraskuuta 1996. Parille on syntynyt kolme lasta: Amanda, Sophia ja Evan.
Aiheesta muualla

Wikimedia Commonsissa on kuvia tai muita tiedostoja aiheesta .
Mickelsonin profiili (Arkistoitu – Internet Archive) PGA-Tourin sivuilla. (englanniksi)
Phil Mickelsonin virallinen kotisivu (englanniksi)
Pikku-Piu

Kvaakku eli Pikku-Piu (engl. Yakky Doodle tai Yakky Doodle Duck) on Hanna-Barberan luoma ankkahahmo yhdysvaltalaisessa piirrossarjassa, jota esitettiin ensimmäistä kertaa Yhdysvalloissa vuonna 1961. Sarjasta tuotettiin 32 jaksoa putkeen, joiden esitys päättyi vuonna 1962. Jokaisessa jaksossa oli yhden Pikku-Piun animaation lisäksi yksi animaatio Vallu-Gaattorista, Jogi-karhusta, Hukki-hukasta sekä Leo Leijoharjasta. Sarjassa kerrotaan Pikku-Piun eli Kvaakun koirakaverista (Chopper) Jopesta, jonka nimeä kutsuttiin virallisesti Pontukseksi ja sitten viekkaasta ketusta (Fibber Foxista) eli Velmusta, joka yrittää saada Kvaakun tai Pikku Piun kiinni yhdellä suupalalla. Kvaakulla ei ole mitään järkeä puhua ärsyttäviä asioita, joista hänen kaverinsa Joppe ei tykkää, että häntä sanotaan näsäviisaaksi koiraksi, muttei Kvaakku pidä siitä, että Joppe sanoo häntä paviaaniksi. Kvaakku seikkaili ystäviensä kanssa lyhytanimaatiosarjassa, joka alkoi vuonna 1961 ja päättyi vuonna 1962.
Äänirooleissa

| 0 | 1 | 2 |
| --- | --- | --- |
|  Jimmy Weldon  | … |  Kvaakku    |
|  Vance Colvig  | … |  Chopper    |
|  Daws Butler  | … |  Fibber Fox, Nimetön kissa, Jogi-karhu, Snagglepuss, Alfy Gator, Wally Gator    |
|  Don Messick  | … |  Bobo, Puistonvartija Smith    |
Pirkanmaan Tanssin Keskus

Pirkanmaan Tanssin Keskus on tanssin vapaan kentän alueellinen taide- ja työyhteisö. Se on yksi kuudesta tanssin aluekeskustoimijasta Suomessa. Pirkanmaan Tanssin Keskuksen keskeiset tavoitteet ovat sen perustamisesta (2004) lähtien olleet toimialan kehittäminen, tanssin saatavuuden ja saavutettavuuden alueellinen ja sosiaalinen edistäminen sekä tanssitaiteilijoiden työllisyyden ja työskentelyedellytysten parantaminen.
Pirkanmaan Tanssin Keskus toimii Tampereella, Pirkanmaalla sekä valtakunnallisesti Tampereen kaupungin ja Taiteen edistämiskeskuksen tukemana.
Pirkanmaan Tanssin Keskus mahdollistaa monimuotoisen taidetyön palkkaamalla tanssitaiteilijoita vuosittain erilaisiin työtehtäviin. Toiminnan ytimessä on Pirkanmaan Tanssin Keskuksen kehittämä aluekeskuspalkkakonsepti, jossa toteutuu taiteilijalähtöinen työskentely sekä kestävän taidetyön tukeminen.
Pirkanmaan Tanssin Keskus ylläpitää esitys- ja harjoitustila Liikelaituria. Liikelaituri, 2014 käyttöön otettu galleriamainen tila on pirkanmaalaisen tanssin vapaan kentän sydän. Se sijaitsee keskeisellä paikalla Tampere-talon ja Tampereen yliopiston välittömässä läheisyydessä. Muunneltava 217 m² tila vahvistaa alueellisesti ja valtakunnallisesti tanssi- ja esitystaiteen vapaan kentän toimintaedellytyksiä ja mahdollistaa monipuolisen esitys- ja kiertuetoiminnan. Vuonna 2017 Liikelaiturille myönnettiin Tanssitaiteen valtionpalkinto.
Pirkanmaan Tanssin Keskus toimi aiemmin nimellä Sisä-Suomen tanssin aluekeskus yhdessä Keski-Suomen Tanssin Keskuksen kanssa.
Pirro Gonzaga

Pirro Gonzaga
Pirro Gonzaga (1505 – 28. tammikuuta 1529) oli katolisen kirkon italialainen pappi. Hän kuului tunnettuun sukuun, josta lähti 1400-luvulta 1600-luvun alkuun saakka useita kardinaaleja.
Gonzaga oli Modenan piispa ja yksi kardinaaleista vuodesta 1524. Hän kuitenkin kuoli jo nuorena tammikuussa 1529.
Pirpa Menonen

Pirpa Marjatta Takki (o.s. Menonen, s. 26. joulukuuta 1980 Helsinki) on suomalainen pikajuoksija. Hän edusti Lappeenrannan Urheilu-Miehiä ja hänen valmentajanaan toimi Juha Sainio. Kalevan kisoista Takki on voittanut kaksi hopeaa 200 metrin juoksusta sekä kaksi hopeaa 400 metrin juoksusta. Lisäksi hän on saavuttanut ulkoratojen SM-kilpailuista kultaa ja hopeaa 4 × 100 metrin viestijuoksusta sekä kaksi kultaa ja pronssia 4 × 400 metrin viestijuoksusta. Sisäratojen SM-kilpailuista Takki voitti urallaan kaksi kultaa ja hopean 400 metrin juoksusta. Virallisissa kilpailuissa hän ei ole esiintynyt vuoden 2006 jälkeen.
Paraguayn historia

Paraguayn historialla tarkoitetaan nykyisen Paraguayn valtion alueen historiaa.
Aika ennen eurooppalaisia

Jasuka Venda -vuorelta Ascunsionin pohjoispuolelta on tehty arkeologisia löytöjä 5 200 vuoden takaa. Siellä on samantyyppistä kalliotaidetta kuin Brasiliassa, Argentiinassa, Chilessä ja Boliviassa. Jasuka Venda on Tavyterâ Pai -guaranien kansanperinteessä paikka, jossa maailman luoja ja suuri isoisä ilmestyi maailmaan.
Guaranit asuttivat Paraguay- ja Paranájokien välistä muutaman tuhannen vuoden ajan ennen eurooppalaisten tuloa. Heidän tapansa muistuttivat aika paljon sademetsäalueella asuneiden asukkaiden tapoja. He olivat sotaisia puolinomadeja, ja naiset viljelivät maissia, kassavaa ja bataattia ja miehet metsästivät ja kalastivat. Gran Chacosta alettiin 1400-luvulla tehdä hyökkäyksiä guaraneiden alueelle. Guaranit kostivat nämä ja kukistivat monia vastustajiansa. Heidän sotaretkensä ulottuivat lopulta aivan inkavaltakunnan rajoille.
Siirtomaa-aika ja jesuiitat

Domingo Martínez de Irala perusti ensimmäiset eurooppalaiset siirtokunnat vuosina 1536–1556. Asunciónista tuli pian Espanjan keskuspaikka Etelä-Amerikan kaakkoisosissa. Irala pyrki estämään portugalilaisten valtausyritykset, joten hän linnoitti Brasilian vastaisen rajan. Hän myös perusti sinne guaranikyliä, joista olisi mahdollista saada ruokaa, työvoimaa ja sotilaita. Samalla maahan syntyi guaranien ja espanjalaisten yhtenäisiä jälkeläisiä, joka synnytti hiljalleen varsin homogeenisen kansalliskulttuurin, jossa yhdistyvät paikalliset ja espanjalaiset tavat.
Ensimmäiset jesuiitat saapuivat Paraguayhin 1588. Vuonna 1610 Espanjan kuningas Filip III julisti, että Paraguayn guarani-intiaaneja sai hallita vain sanan säilällä, ei väkivalloin. Kirkko salli jesuiitoille huomattavat toimintavapaudet. Jesuiittojen toiminnan tuloksena syntyikin eräs historian suurimmista yhteisöelämänmuodon kokeiluista: jopa 100 000 guarani-intiaania asutti kahtakymmentä siirtokuntaa Paraguayssa 1600-luvun puolivälissä. Siirtokuntia uhkasivat kuitenkin portugalilais- ja hollantilaistaustaiset orjakauppiaat, jotka vangitsivat intiaaneja ja myivät heitä orjiksi plantaaseille. Ei jesuiitoilla eikä guaraneilla ollut mahdollisuuksia puolustautumaan, kunnes vuonna 1639 Perun varakuningas hyväksyi intiaaneille luvan kantaa aseita. Korkeasti koulutetut ja hyvin motivoidut intiaanisotilaat ajoivat orjakauppiaat verisesti pois. Tämä voitto merkitsi Paraguayn jesuiitoille kultaista aikaa. Elämä siirtokunnissa tarjosi guaraneille korkean elintason, suojapaikan orjakauppiailta sekä fyysistä ja sosiaalista turvaa. Siirtokunnat tulivat ajan kuluessa melko vauraiksi, ne veivät kauppatavaraa kaupunkeihin sekä varustivat oman intiaaniarmeijan.
Menestyksensä vuoksi Paraguayn jesuiitat saivat paljon vihollisia. Vuosina 1720–1730 Paraguayn uudisasukkaat kapinoivat jesuiittojen etuuksia ja hallintoa vastaan. Kapina epäonnistui. Kapina oli kuitenkin yksi ensimmäisistä vakavista yrityksistä nousta Espanjan valtaa vastaan siirtomaissa. Madridissa siihen suhtauduttiin vakavasti ja kuningas Kaarle III päätti ottaa alueet tiukempaan hallintaan. Vuonna 1767 jesuiitat karkotettiin Espanjan kuninkaan käskystä Paraguaysta. Guaranit hylkäsivät lähetysasemat, ja ne joutuivat rappiolle. Paraguay siirrettiin 1776 La Platan varakuningaskuntaan, minkä seurauksena Asunciónista tuli Buenos Airesin alainen.
Itsenäisyys > Naapurisotia

Paraguayn johtohenkilöt alkoivat paheksua vallan siirtymistä pois provinssista, eivätkä he hyväksyneet vuonna 1810 Argentiinan itsenäistymistä. Argentiinalainen kenraali Manuel Belgrano yritti asevoimin pakottaa Paraguay mukaan liittoon, mutta paraguaylaiset joukot ajoivat tunkeutujat pois. Pedro Juan Caballeron ja Fulgencio Yegrosin johdolla paikalliset syöksivät kuvernöörin ja julistivat itsenäisyyden 14. toukokuuta 1811. Paraguay oli alkuun liitossa Argentiinan kanssa, mutta täyden itsenäisyyden se sai 12. lokakuuta 1813. Paraguayn johtoon nousi José Gaspar Rodríguez de Francia, joka toimi diktaattorin valtuuksin 1816–1840. Francia kielsi poliittisen toiminnan, vei kirkolta sen varallisuuden ja aseman sekä eristi maan vihamielisistä naapureistansa.
Vuoden 1844 perustuslain jälkeen ensimmäiseksi presidentiksi tuli Carlos Antonio López, joka alkoi modernisoimaan maatansa. Hän keskittyi erityisesti asevoimien nykyaikaistamiseen, joten maahan kutsuttiin satoja ulkomaalaisia insinöörejä, hoitohenkilöstöä, tieteilijöitä ja neuvonantajia. Lópezin seuraajaksi nousi vuonna 1862 tämän poika Francisco Solano López, joka yliarvioi pahoin maansa sotilasvoiman. Tämä julisti maaliskuussa 1865 sodan Brasilialle, joka oli vallannut Uruguayn, ja tämän jälkeen vielä Argentiinalle, joka ei antanut lupaa Paraguayn joukoille hyökätä maansa halki Uruguayyn. Brasilia, Argentiina ja Brasilian nukkevaltio Uruguay solmivat kolmoisliiton. Kolmoisliiton sodan (1864–1870) seurauksena Paraguayn asukasluku pieneni 525 000:sta 221 000:nteen. Maahan jäi vain noin 28 000 miestä. Se menetti myös ison osan alueistansa.
Paraguayn uudelleenrakentamista hankaloitti kiistat Bolivian kanssa. Bolivia oli menettänyt Tyynenmeren sodassa rannikkokaistaleensa ja tähysi nyt Paranán kautta merelle. Varsinainen Chacon sota alkoi vuonna 1932, vaikka rajalla oli ollut kahinoita sitä ennenkin. Rauha solmittiin 12. kesäkuuta 1935. Paraguay sai Bolivialta suuria alueita Chacoa, mutta ei tavoittelemiaan öljykenttiä.
Itsenäisyys > Alfredo Stroessnerin aika 1954–1989

Paraguayssa oli poliittisesti epävakaista ja vuosien 1948–1954 välillä kuusi presidenttiä syrjäytettiin sotilasvallankaappauksissa. Minkäänlaisia demokraattisia perinteitä maahan ei ollut muodostunut. Vuonna 1954 kenraali Alfredo Stroessner kaappasi vallan ja loi maahan autoritaarisen hallinnon. Maahan luotiin Stroessnerin ympärille henkilökultti ja hänen kuvansa ja nimensä olivat laajasti esillä. Stroessner liittoutui konservatiivisen Colorado-puolueen kanssa.
Stroessner piti valtaa aluksi Yhdysvaltain tuella, mutta suhteet Yhdysvaltoihin heikentyivät 1970-luvulla, jolloin Stroessner lähestyi autoritaarista Brasiliaa. Maat rakennuttivat muun muassa rajalleen valtaisan Itaipun padon. Paraguayn ihmisoikeusrikkomukset alkoivat saada 1980-luvulla kansainvälistä huomiota, mikä vaikeutti myös maan taloutta. Colorado-puolue hajaantui sisäisesti, ja Stroessner syrjäytettiin 3. helmikuuta 1989 kenraali Andrés Rodríguez Pedottin johdolla.
Stroessnerinkin jälkeen asevoimat hallitsi muutaman vuoden ajan maan politiikkaa, mutta vuonna 1992 perustuslaki vähensi presidentin valtaa. Samana vuonna maassa annettiin lehdistönvapaus, laillistettiin puolueet, kumottiin monia alistavia lakeja, ratifioitiin ihmisoikeussopimuksia ja vapautettiin loput poliittiset vangit. Juan Carlos Wasmosy valittiin vuonna 1993 presidentiksi. Hän oli ensimmäinen siviilipresidentti sitten vuoden 1954.
2000-luku

Paraguayn talous alkoi elpyä 2000-luvun alussa. Keskeisimpänä tekijänä oli soijapapu. Paraguay olikin vuosituhannen alussa maailman suurin soijapavun tuottaja. Talouskasvusta huolimatta työttömyys ja rikollisuus vaivasivat eikä hallitus pystynyt toteuttamaan tarvittavaa maareformia.
Konservatiivinen Asociación Nacional Republicana eli Colorado-puolue hallitsi maata 61 vuoden ajan vuosina 1947–2008. 20. huhtikuuta 2008 järjestetyissä vaaleissa puolue kuitenkin syrjäytettiin ja valtaan nousi vasemmistolainen APC (Alianza Patriótica por el Cambio). Presidentiksi tuli entinen katolinen piispa Fernando Lugo. Lugo syrjäytettiin kesäkuussa 2012, varapresidentti Federico Franco vannoi virkavalan ja toimi maan presidenttinä vuoden 2013 vaaleihin asti. Elokuussa 2013 presidentiksi valittiin Colorado-puolueen Horacio Cartes.
Elokuusta 2018 lähtien Paraguayn presidenttinä on ollut niin ikään Colorado-puoluetta edustava Mario Abdo Benítez. Valitun uuden presidentin isä oli aikoinaan Paraguayn pitkäaikaisen diktatorisen presidentin Alfredo Stroessnerin yksityinen sihteeri. Lempinimellä ”Marito” tunnettu 46-vuotias uusi oikeistolainen presidentti lupasi jatkaa voimakkaaseen talouskasvuun johtanutta yritysystävällistä politiikkaa. Sosiaalisesti Mario Abdo Benitez edustaa konservatiivista linjaa.
Jesús de Tavaranguen jesuiittalähetysaseman rauniot.
1800-luvun kiistellyt alueet.
Alfredo Stroessner (1912-2006), Paraguayn presidentti vuodet 1954-1989.
Pipinin lahjoitus

Kartta Kirkkovaltion laajenemisesta. Punaisella niin sanottu Patrimonium Petri eli kirkolle ennen vuotta 754 kuuluneet maa-alueet, jotka eivät sitä ennen muodostaneet varsinaista valtiota. Oranssilla Pipinin lahjoituksen yhteydessä 756 paaville siirtyneet alueet, tärkeimpänä Ravennan eksarkaatti. Ruskealla myöhemmin luovutettuja alueita.
Pipinin lahjoitus on nimitys kahdelle merkittävälle maalahjoitukselle, jotka frankkien kuningas Pipin Pieni teki vuosina 754 ja 756 paaville. Paavi sai näin valtansa alle merkittävän osan keskisestä Italiasta, mikä loi pohjan Kirkkovaltion synnylle. Lahjoitukseen liittyi myös frankkien ja paavinistuimen liittoutuminen, mikä osoittautui merkittäväksi tapahtumaksi Euroopan myöhemmän historian kannalta.
Tausta

Ennen Pipinin lahjoitusta paavi oli läntisessä kristikunnassa lähinnä uskonnollinen auktoriteetti, mutta maallisen vallan suhteen hän oli Italian hallitsijoiden armoilla. Paavi oli tosin saanut jo 300-luvulla lahjoituksina joitain maa-alueita Rooman ympäristöstä, mutta ne eivät vielä muodostaneet hänelle omaa valtiota. Nimellisesti Rooma oli 700-luvun puolivälissä osa Bysantin valtakuntaa, mutta kaukana Konstantinopolissa asunut keisari ei enää kyennyt suojelemaan sitä. Kun kuningas Aistulfin johtamat sotaisat langobardit valloittivat Bysantilta Ravennan eksarkaatin ja uhkasivat seuraavaksi Roomaa, paavi päätti liittoutua frankkien kanssa. Jo vuonna 751 paavi Sakarias siunasi Pipin Pienen kruunauksen frankkien kuninkaaksi ja samalla merovingien syrjäyttämisen vallasta. Tammikuussa 754 Sakariaan seuraaja, paavi Stefanus II (tunnetaan myös Stefanus III:na) matkusti Pipinin luo nykyiseen Ranskaan ja tapasi hänet kuninkaallisessa palatsissa Ponthionissa. Stefanus II jäi Pipinin vieraaksi koko talveksi, minä aikana tärkeä liitto heidän välillään syntyi.
Vuoden 754 sopimus

Stefanus II pyysi Pipiniä vapauttamaan sotajoukoillaan Ravennan langobardien vallasta. Vastineeksi Stefanus vahvisti uudelleen paavinistuimen tuen Pipinille voitelemalla hänet juhlallisesti kuninkaaksi 7. tammikuuta 754. Samalla voideltiin myös Pipinin pojat Kaarle ja Kaarloman. Tärkein sopimus solmittiin 14. huhtikuuta Quierzyssä Pariisin koillispuolella. Pipin lupasi ajaa langobardit pois Ravennasta, taata paavin omistusoikeuden niin sanottuun Patrimonium Petriin eli kirkon historialliseen maaomaisuuteen Rooman ympäristössä sekä luovuttaa merkittäviä aiemmin Bysantin keisarille kuuluneita alueita paaville. Näihin kuuluivat Ravennan eksarkaatti ja Rooman kaupunkia ympäröinyt Rooman herttuakunta. Pipin sitoutui myös takaamaan paavin valtion ulkoisen turvallisuuden. Stefanus myönsi tämän johdosta Pipinille ja hänen pojilleen arvonimen Patricius Romanorum (”roomalaisten suojelija”). Pipinin Quierzyssä tekemästä lahjoituksesta ei ole säilynyt mitään kirjallista dokumenttia, eikä ole varmuutta, oliko sen pohjana alkujaan suullinen vai kirjallinen sopimus.
Myöhemmät tapahtumat

Vuoden 756 alussa langobardien kuningas Aistulf kävi piirittämään Roomaa ja paavi Stefanus lähetti kiireesti avunpyynnön Pipinille. Pipinille lähetettiin Roomasta jopa Pyhän Pietarin nimissä frankeille osoitettu kirje, jossa heille luvattiin vaihtoehtoisesti korkeimman ikuista suojelusta tai ikuista kadotusta sen mukaan tulisivatko he paavin avuksi vai eivät. Pipin lähetti armeijansa Italiaan ja kukisti Aistulfin vielä samana vuonna. Pipin saneli rauhanehdot, joiden mukaisesti Aistulf joutui luovuttamaan Ravennan eksarkaatin paaville ja alistumaan muilta osin frankkien valtaan. Sotaretkensä yhteydessä Pipin määräsi keräämään lukuisten paaville siirtyneellä alueella sijainneiden kaupunkien avaimet, jotka lähetettiin symbolisesti paaville ja sijoitettiin Pietarinkirkkoon yhdessä kaupunkien luettelon kanssa. Tämä niin sanottu ”Pyhän Pietarin tunnustus” tunnetaan Pipinin lahjoituksen toisena osana. Pipinin seuraajat Kaarle Suuri ja Ludvig Hurskas vahvistivat Pipinin lahjoituksen vuosina 778 ja 817. He myös lahjoittivat paaville huomattavasti lisää maa-alueita Keski-Italiasta vuosina 774 ja 814–816.
Pipinin lahjoitus merkitsi paitsi Kirkkovaltion syntyä, myös frankkien valtakunnan ja paavin välisen liiton muodostumista Euroopan kehityksen johtavaksi tekijäksi. Rooman ja katolisen kirkon puolustamiseen liittyneet konfliktit muodostuivat seuraavina vuosisatoina frankkivaltakunnan seuraajaksi perustetun keisarikunnan keskeiseksi ongelmaksi.
Pipinin lahjoitus yhdistettiin myöhemmin myös Konstantinuksen lahjakirjana tunnettuun väärennettyyn asiakirjaan, jonka mukaan Rooman keisari Konstantinus olisi 300-luvun alussa määrännyt koko valtakuntansa läntisen puoliskon luovutettavaksi paavi Sylvester I:lle. On epäselvää, tehtiinkö väärennös ennen Pipinin lahjoitusta vai sen jälkeen, ja kumpi tapahtuma innoitti siten kumpaa.
Pipinin lahjoituskirjan luovuttamista paavi Stefanukselle esittävä historiamaalaus.
Pieni Karhu (täsmennyssivu)

Pieni karhu tarkoittaa seuraavia asioita:
Pieni karhu, tähdistö
Pieni Karhu, kirjankustantamo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pieni Karhu”, voi hakea sivunnimihaulla, laajalla sivunnimihaulla tai tekstihaulla.
Pirrenkolibri

| Pirrenkolibri> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Goethalsia
Laji::  bella
Kaksiosainen nimi
 Goethalsia bella  Nelson, 1912 
Katso myös
   Pirrenkolibri Wikispeciesissä   Pirrenkolibri Commonsissa 
Infobox OKNimi-testi OKIUCN-testi OK: 
Pirrenkolibri (Goethalsia bella) on neotrooppisella alueella elävä kiitäjälintu. Se on sukunsa ainoa laji. Sen esiintymisalue käsittää Panaman itäosan ja Kolumbian luoteiskolkan. Edward William Nelson kuvaili lajin holotyypin Panaman Canasta vuonna 1912.
Ykkösen kausi 2015

| Ykkösen kausi 2015 |
| --- | --- |
Joukkueiden määrä:  10
Ajankohta:  2.5.–17.10.2015
Mestari:  PS Kemi
Pudonneet joukkueet:  MP, VIFK
Ottelut:  270
Paras maalintekijä:  Kalle Multanen (19)
Paras pelaaja:  Billy Ions
Yleisökeskiarvo:  1 039
Ylempi sarjataso:  Veikkausliiga
Alempi sarjataso:  Kakkonen
  ← 2014 :  2016 → 
Ykkösen kausi 2015 on Suomen jalkapallon toiseksi korkeimman sarjatason Ykkösen 43. kausi. Kausi pelattiin kymmenen joukkueen kolminkertaisena sarjana. Ykkösen voittaja nousi seuraavaksi kaudeksi Veikkausliigaan ja toiseksi sijoittunut karsi liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putosi Kakkoseen.